Publication: Magyar Közlöny
Issue: MK-2011-24 (Year: 2011, Number: 24)
Era: contemporary
Section: 95/B/2001. AB határozatban nem tartotta alkotmánysértõnek, hogy a sportról szóló 2000. évi CXLV. törvényt egyszerû
Paragraph Index: 548

95/B/2001. AB határozatban nem tartotta alkotmánysértõnek, hogy a sportról szóló 2000. évi CXLV. törvényt egyszerû szótöbbséggel fogadta el az Országgyûlés (ABH 2003, 1327.). Az Alkotmánybíróságnak jelen ügyben azt kellett megvizsgálnia, hogy az Ütv.-nek az ügyészi törvényességi felügyeletre vonatkozó szabályai az egyesülési jog törvényi garanciáit tartalmazó Egytv. szabályozási koncepciójának lényeges elemeit érintik-e. Az Egytv. egyik lényegi rendelkezése a 14. § (1) bekezdése, amely megteremti a társadalmi szervezetek feletti ügyészi törvényességi felügyelet jogalapját. Ezt a rendelkezést az Országgyûlés a képviselõk több, mint kétharmadának szavazatával fogadta el. A rendelkezés szerint a törvényességi felügyeletet az ügyészség a „reá irányadó szabályok” szerint látja el. Jelenleg ez az egyszerû szótöbbséggel elfogadott Ütv. V. fejezetét jelenti. Ez a fejezet azonban elsõdlegesen nem az egyesületek feletti törvényességi felügyeleti hatáskört szabályozza, hanem a Kormánynál alacsonyabb szintû közigazgatási szervek törvényes mûködését biztosító ügyészi eszközöket sorolja fel. S önmagában ezek a rendelkezések – elfogadásuk idején – az Alkotmány alapján nem igényeltek minõsített többséget. Az Ütv. V. fejezetének egyes szabályai azonban az ügyészeknek az egyesületek feletti törvényességi felügyeletére is irányadóak. Ezek kapcsán felvethetõ az a kérdés, hogy e rendelkezések az Alkotmány 63. § (3) bekezdése alapján kétharmados többséget igényelnek-e. Az Alkotmánybíróság több esetben hangsúlyozta, hogy az egyesülési jogról szóló törvénynek az Alkotmány 63. §

Source: https://magyarkozlony.hu/hivatalos-lapok/220e38fb7fdae76ff7ea3f5872744177d3603a2c/dokumentumok/595d0e4724e5decd8ab1cfe30d0b339be1a21e59/letoltes